Diari Oficial de la Generalitat Valenciana


Sumari del DOGV 7430, del 24-12-2014 (2014/11684)

Informació pública de l'Acord de 28 d'octubre de 2014, del Ple, sobre resolució del procediment per a deixar sense efectes l'aprovació i adjudicació del programa d'actuació integrada del sector SUZI-4 Molí de Forés.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7430

Data del DOGV
:   24-12-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/11632


Data del document
:   09-12-2014

Organisme emissor
:   Ajuntament de Silla

Tipus de document
:   Anunci

Descriptors 

:   * Silla
    * administració local
    * pla d'urbanisme

Informació pública de l'Acord de 28 d'octubre de 2014, del Ple, sobre resolució del procediment per a deixar sense efectes l'aprovació i adjudicació del programa d'actuació integrada del sector SUZI-4 Molí de Forés. [2014/11178]  
En relació al programa d'actuació integrada de la unitat d'execució de Molí de Forés, d'aquest municipi, s'ha aprovat per Acord del Ple de data 28 d'octubre de 2014, la resolució del procediment tendent a deixar sense efecte l'aprovació i adjudicació del programa d'actuació integrada.  
Seguidament es transcriu, íntegrament, l'acord adoptat pel Ple de l'Ajuntament, en la sessió del 28 d'octubre de 2014:  
«3.3. PAI Molí de Forés: resolució del procediment per a deixar sense efectes l'aprovació i adjudicació del programa d'actuació integrada  
Es dóna compte del contingut i de la motivació de la proposta. Es llig un extracte de la proposta d'acord.  
S'inicia seguidament un debat amb un torn d'intervencions, al llarg del qual regidors dels diferents grups polítics municipals expliquen i motiven el seu posicionament i el sentit de la seua votació.  
En la pàgina web ?http://www.silla.es/actes- es pot visualitzar la gravació íntegra de la sessió plenària i, en particular, el debat sobre aquest punt de l'ordre del dia.  
Finalitzat el debat i ateses les següents consideracions:  
Antecedents  
1. El Ple de l'Ajuntament de Silla, en sessió celebrada el 27 de maig de 2014, incoà procediment tendent a deixar sense efecte l'acord del Ple de l'Ajuntament de Silla, de data 27 de gener de 2004, sobre aprovació, condicionada, de la programació dels terrenys, el projecte d'urbanització, la selecció de l'alternativa tècnica i la selecció de la proposició jurídica administrativa del sector SUZI-4 Molí Forés del Pla General de Silla, així com també de l'adjudicació de la condició d'agent urbanitzador del referit SUZI, a favor de l'AIU Molí Forès - Sector 4», amb CIF G-97300610, en haver-se incomplert les condicions a les quals, de forma expressa, va quedar supeditat l'acord.  
2. L'acord s'ha notificat als interessats, s'ha publicat en el Butlletí Oficial de la Província de València de data 11 de juliol de 2014, en el Diari Oficial de la Comunitat Valenciana de data 23 de juliol de 2014. I s'hi assenyalava que, si no es presentava cap al·legació que desvirtuara la correcció de la proposta d'acord formulada, es passaria seguidament a resoldre definitivament en aquest sentit.  
3. Per RE 5581/2014, de 3 de juliol, Francisco Giner Ríos presenta al·legacions i manifesta estar d'acord que es paralitze l'execució del PAI Molí Forés i sol·licita la revisió cadastral de les parcel·les.  
4. S'han emès els corresponents informes tècnics.  
Fonaments  
1. Resulta aplicable la normativa següent:  
- Llei 7/1985, de Bases del Règim Local (LBRL).  
- Llei 8/2010, de la Generalitat, de Règim Local de la Comunitat Valenciana (LRLCV).  
- Llei 30/1992, de Règim Jurídic de les Administracions Públiques i del Procediment Administratiu Comú (LRJPAC).  
- Llei 6/1994, de 15 de novembre, de la Generalitat Valenciana, reguladora de l'activitat urbanística.  
- Decret 201/1998, de 15 de desembre, del Govern Valencià, pel qual s'aprova el Reglament de planejament de la Comunitat Valenciana.  
  
- Llei 16/2005, de 30 de desembre, Urbanística Valenciana (LUV).  
- Decret 67/2006, de 19 de maig, del Consell, pel qual s'estableix el Reglament d'ordenació i gestió territorial i urbanística valenciana (ROGTU).  
2. Resulta d'especial rellevància, pel que fa a l'objecte d'aquest assumpte, l'article 57.2 de la LRJPAC, que estableix que l'eficàcia dels actes administratius queda demorada quan així ho exigisca el contingut de l'acte o aquesta quede supeditada a la seua notificació, publicació o aprovació superior.  
3. L'eficàcia de l'Acord plenari de 27 de gener de 2004 quedava supeditada al compliment d'uns requeriments municipals i a l'aportació d'informes favorables dels organismes sectorials.  
4. Transcorreguts més de 10 anys, els requeriments municipals i legals no s'han complit.  
5. Consta una única al·legació presentada per Francisco Giner Ríos per registre d'entrada, número 5581/2014, de 3 de juliol, en què manifesta estar d'acord que es paralitze l'execució del PAI Molí Forés i sol·licita la revisió cadastral de les parcel·les.  
En relació amb la revisió cadastral de les parcel·les incloses en el PAI Molí Forés, en virtut de la sentència del Tribunal Suprem de 30 de maig de 2014, sobre la valoració cadastral dels sòls urbanitzables com a béns immobles de naturalesa urbana, la Diputació de València ha facilitat als ajuntaments una circular en què exposa la interpretació de la sentència, i aquesta és la següent: que els béns immobles situats en sòls urbanitzables només poden valorar-se cadastralment com a sòls urbans si disposa d'un planejament de desenvolupament que continga la seua ordenació detallada (pla parcial o equivalent). I si això no és així, hauria de considerar-se com a sòl rústic.  
Deixar sense efecte l'aprovació del PAI Molí Forès i la selecció de l'agent urbanitzador suposaria que els terrenys compresos en el sector SUZI-4 Molí Forés quedarien sense programar, però aquest acord no afectarà l'ordenació detallada ja aprovada.  
Per tot el que s'ha exposat s'estima desestimar l'al·legació presentada per les raons dalt exposades i per no desvirtuar la correcció de la proposta d'acord formulada.  
6. Correspon resoldre al Ple de la corporació.  
El Ple de l'Ajuntament, per unanimitat, acorda:  
Primer. Aprovar, en relació amb el procediment tendent a tindre per no adoptat l'acord adoptat pel Ple de l'Ajuntament de Silla, en sessió de data 27 de gener de 2004, en el qual es va aprovar la programació dels terrenys, el projecte d'urbanització, la selecció de l'alternativa tècnica, la selecció de la proposició juridicoadministrativa del sector SUZI-4 Molí Forés del Pla General de Silla, i també l'adjudicació de la condició d'agent urbanitzador del referit SUZI, a favor a l'Agrupació d'Interés Urbanístic (AIU) Molí Forès - Sector 4, amb CIF G-97300610; els següents punts:  
1. Desestimar, per les raons exposades, l'al·legació presentada per Francisco Giner Ríos.  
2. Declarar incomplides les condicions a les quals estava expressament supeditat el referit acord plenari i, consegüentment, deixar-lo sense efectes i decaigut de cap eficàcia.  
Segon. Traslladar aquest acord als interessats i inserir anunci en els diaris oficials.»  
Recursos  
Aquest acte és definitiu en via administrativa. Amb caràcter general, contra els actes administratius definitius es pot interposar qualsevol dels recursos següents:  
a) Recurs de reposició davant del mateix òrgan que va dictar l'acte recorregut en el termini d'un mes comptador des del dia següent a la recepció de la notificació.  
Si s'interposa, cal esperar la resolució del recurs. Si transcorre un mes des del dia següent al de la seua interposició sense que s'haja resolt, s'ha d'entendre que està desestimat i que es pot interposar recurs contenciós administratiu davant del Jutjat Contenciós Administratiu en el termini de sis mesos.  
b) Recurs contenciós administratiu davant del Jutjat Contenciós Administratiu de València en el termini de dos mesos comptadors des del dia següent a la recepció de la notificació.  
Excepcions  
- Contra actes relatius a tributs locals o d'altres ingressos de dret públic (impostos, taxes, preus públics, cànons, quotes urbanístiques, indemnitzacions, sancions econòmiques, penalitats, multes coercitives...), només es pot interposar recurs de reposició. Cal haver-lo presentat i esperar la seua resolució per poder plantejar-hi recurs contenciós administratiu.  
- Contra la resolució d'un recurs de reposició previ, només es pot interposar recurs contenciós administratiu.  
Tot això sense perjudici de poder exercitar qualsevol altre recurs o acció que considereu procedent.  
La qual cosa us trasllade perquè en prengueu coneixement i tinga els efectes oportuns, tot fent la salvetat que arreplega l'article 206 del Reglament d'organització, funcionament i règim local, aprovat pel Reial Decret 2568/1986.  
  
Silla, 9 de desembre de 2014.- L'alcalde: Serafín Simeón Peris.